Riigiprokuratuur maadleb infoleketega. Viimase paari aasta jooksul on konfidentsiaalne teave jõudnud korduvalt nii kahtlustatavate, pealtkuulatavate kui ka nende nõustajateni. Täpselt aasta tagasi otsis keskkriminaalpolitsei läbi Vambola Kiviraiuja kodu Tallinnas. 50aastast endist vägistajat ja väljapressijat kahtlustatakse seekord ulatuslikus rahapesus. Kuid kõige üllatavam leid oli seotud hoopis muuga - Kiviraiuja kodust avastati neli köidet (kokku 891 lehekülge) kõmulise Murru vangla "isakeste" juhtumi eeluurimismaterjale.